13. ΒΑΣΙΛΙΚΟΝ ΔΙΑΤΑΓΜΑ υπ΄ αριθ. 712 της 17/24 Νοεμ. 1971 (ΦΕΚ Α΄ 239) Περί συστάσεως τακτικών θέσεων παρά τη Κεντρική Υπηρεσία του επί των Εξωτερικών Υπουργείου καταλαμβανομένων υπό προσωπικού επί συμβάσει Ιδιωτικού Δικαίου. Έχοντες υπ΄ όψιν: 1)Τας διατάξεις του άρθρ. 2 του Ν.Δ. 606/70 «περί αναδιοργανώσεως της Κεντρικής, Πρεσβευτικής και Προξενικής Υπηρεσίας του Υπουργείου Εξωτερικών» και 2) την υπ΄ αριθ. 366/1971 γνωμοδότησιν του Συμβουλίου Επικρατείας, προτάσει των Ημετέρων επί των Εξωτερικών και Οικονομικών Υπουργών, απεφασίσαμεν και διατάσσομεν: 1.Συνιστώνται παρά τη Κεντρική Υπηρεσία του Υπουργείου Εξωτερικών, προς αντιμετώπισιν υπηρεσιακών αναγκών, προστιθέμεναι εις τας παρ΄ αυτή υφισταμένας ειδικάς θέσεις, αι κάτωθι τακτικαί θέσεις: α)Μία θέσις Πολιτικού Μηχανικού ή Αρχιτέκτονος και μία θέσις Σχεδιαστού, παρά τη 11η Διευθύνσει Προγραμματισμού, Μελετών. β)Μία θέσις ιατρού, 2 θέσεις οδηγών αυτοκινήτου και μία θέσις ηλεκτροτεχνίτου, παρά τη 9η Διευθύνσει Προσωπικού. 2.Αι εν τη προηγουμένη παραγράφω θέσεις πληρούνται υπό προσωπικού προσλαμβανομένου επί συμβάσει εργασίας Ιδιωτικού Δικαίου, αορίστου χρόνου. 3.Δια κοινής αποφάσεως των Υπουργών Εξωτερικών και Οικονομικών καθορίζονται αι αποδοχαί του υπό της προηγουμένης παραγράφου προσλαμβανομένου προσωπικού. Σελ. 114,02(ζ) Τεύχος 1268-Σελ.72 